पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में फर्जी डॉक्टरों के विरुद्ध कार्रवाई करते हुए टीम ने बागोड़ा के सिणधरी चौराहे से एक को गिरफ्तार कर अवैध रूप से चल रहे क्लीनिक को सीज किया गया। जानकारी के अनुसार इन दिनों चल रहे कोरोना महामारी प्रकोप के तहत ग्रामीण क्षेत्र में फर्जी डॉक्टर अवैध रूप से क्लीनिक चलाते हुए बिना किसी डिग्री के इलाज कर रहे हैं।
जिसके तहत शनिवार को बीसीएमओ की टीम ने बागोड़ा में मोरसीम रोड पर अवैध रूप से चल रहे गुजरात बच्चों का हॉस्पिटल नाम से क्लीनिक पर कार्रवाई करते हुए मौके से पुनासा निवासी जबराराम को गिरफ्तार किया। कार्रवाई के दौरान क्लीनिक के अंदर करीबन पांच मरीज भर्ती थे, एवं उनका इलाज कर रहा था। फर्जी डॉक्टर के खिलाफ सुसंगत धाराओं के तहत बागोड़ा थाने में एफआईआर दर्ज करवाई गई।
12वीं पास कर रहा था इलाज : कार्रवाई के दौरान पाया गया कि फर्जी डॉक्टर जबराराम के पास किसी तरह की कोई डिग्री नहीं थी और वह सिर्फ 12वीं पास हैं। इतना ही नहीं वह बिना डिग्री के भी मरीजों को ड्रिप चढ़ा रहा था एवं विभिन्न तरह की टेबलेट दे रहा था। बिना डिग्री के भी इलाज करने का मामला सिर्फ बागोड़ा में नहीं भीनमाल के कई गांवों में देखने को मिल जाएगा। क्षेत्र के गांवों में इन दिनों इनके पास भीड़ लगी रहती हैं।
अवैध क्लीनिक सीज होंगे
शनिवार को बागोड़ा में एक फर्जी डॉक्टर बिना डिग्री के इलाज करते हुए पकड़ा गया है। भीनमाल क्षेत्र में ऐसे ही अवैध रूप से चल रहे क्लीनिक को सीज किया जाएगा। - डॉ दिनेश विश्नोई, बीसीएमओ भीनमाल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn